1979 Mainship 34 Trawler A motor Barco en venta - www.yachtworld.es
US$ 39,500 (EUR 34,046)
Marca del motor: Perkins Diesels
Modelo del motor: S-Perkins 160 HP Diesel Gesinne en waardes in die Bybelse tyd (2) - www.bybelkennis.co.za
Het jy geweet? Gesinne en waardes in die Bybelse tyd (2) – Jan van der Watt
Jy moes jou plek ken – dit is die plek wat die groep vir jou gee. Dit was belangrik dat elkeen in die groep sy rol en plek moes ken. In ŉ groepsituasie was dit belangrik, want as elkeen nie doen wat van hom verwag word nie, is dit soos ŉ enjin waarvan al die ratte nie mooi werk nie. Daardie enjin sal nie loop nie.
Die pa was die leier van die groep en moes sorg vir die goeie funksionering van die groep. Hy was as die Paterfamilias gesien, oftewel die een met die gesag in die gesin. In die Romeinse wêreld het die pa absolute mag oor sy gesin gehad en kon selfs sy kinders as slawe verkoop of doodmaak. Dit is egter sterk deur die gemeenskap veroordeel.
In die Joodse wêreld het die pa se mag nie so ver gestrek nie. Die pa moes veral vir twee dinge sorg:
Hy moes die tradisie van die groep bewaar en dus vir die dissipline sorg. Dit het beteken dat hy die kinders (veral die seuns) moes leer wie hulle is en wat van hulle verwag word. Hy moes ook sorg dat hulle reg optree en as hulle die familie skade aandoen, moes die pa sorg dat daar dissipline is. Die kinders moes luister na wat die pa sê. As die Bybel dus gelowiges die kinders van God noem, is dit verstaanbaar dat ons na ons hemelse Vader moet luister en sy wil moet doen. Dit is wat van kinders verwag is.
Die pa moes ook vir die gesin se voortbestaan sorg. Hy moes sorg vir geld, kos en klere. As die gesin beledig of bedreig is, moes die pa ook leiding neem om die gesin te beskerm. Daarom vra ons ook van ons hemelse Vader ons daaglikse brood (Matteus 6:11). Ons hemelse Vader weet immers wat ons nodig het en daarvoor sal Hy sorg (Matteus 6:31-32). Hy het die gesin ook in die openbare lewe verteenwoordig.
Wanneer die pa gesterf het, was die eersgebore of oudste seun die een wat die familie en familienaam moes voortdra. Daarom was dit so ŉ ramp en skande as die vrou van die leier van die familie nie ŉ seun kon voortbring nie. Dit het die groep se voortbestaan bedreig.
Die Romeinse pa het selfs die reg gehad om te besluit of hy sy pasgebore kind wil hê of nie. Daar is interessante briewe uit die antieke tyd waarin die pa sê as dit ŉ dogter is, moet die ma die baba weggooi, maar as dit ŉ seun is, moet sy hom hou. Sulke babas wat weggegooi is, was ŉ belangrike bron van slawerny, want die persoon wat so ŉ baba opgetel het, kon die baba as slaaf grootmaak.